Riace

Riace Italiako udalerri bat da. Reggio di Calabriako probintzian kokatuta dago, Calabria eskualdean.  biztanle ditu,  kilometro koadroko azaleran banatuta.
 Ondarea 
Riaceko brontzeak (Italieraz, Bronzi di Riace), Riaceko gerlariak ere deiturikoak, brontzezko bi estatua greko dira, K.a. V. mendekoak, gorputz osoko bizardun gudari bana irudikatzen dutenak, 1972an Italiako Riace hiritik gertu itsasoan aurkituak. Brontzeak Reggio di Calabriako Arkeologia Museo Nazionalean daude gaur egun. Brontzeak 1972an aurkitu ziren, baina, garbiketa eta zaharberritze-prozesu luze baten eraginez, 1981ra arte ez ziren ikusgai jarri.

 Etorkinen integrazio prozesua 
Gerraosteko hamarkadetan zehar Riace 2500 biztanle izatetik 400 izatera pasatu zen. Bertako jende andanak lan bila emigratu zuen. Mimo Lukano alkate bihurtu zenean joera horri buelta ematea lortu zuen. Riace integrazio politiketan eredugarri bihurtu zen.

1998 urtean errefuxiatu kurdu batzuk lehorreratu ziren. Herritarrek era espontaneoan hutsik zeuden etxeak bilatu zituzten eta harrera etxe bat sortu zuten.

1999an herritar batzuek Cittá Futura elkartea sortu zuten. Horren bitartez, Stignano eta eskualdeko beste herri batzuen eredua jarraituz, errefuxiatuei etxe abandonatuak eman zizkieten.

2002an, Italiak harrera sistema nazionala sortu zuen. Barneko ministerioaren deialdian parte hartu zuten lehenengo herriak Riace, Isola di Capo Rizzuto eta Badolato izan ziren, hirurak Kalabria eskualdekoak. 

Momentu horretan, Kurduez gain, Saharaz hegoaldeko lehenengo pertsona taldeak heltzen hasi ziren, batez ere Eritrea eta Etiopiako emakumeak.

Astroponteko parkearen tokiko txanpona eredu hartuta, udalak errefuxiatuei 200 euro janari baletan eman zizkien, nahi zutena eros zezaten.

Hasierako laguntza horrez gain, helburua zen integrazioa, eta horretarako olio-errota, baserri soziala, artisautza tailerra eta turistentzako harrera etxeak proiektuen bidez errefuxiatuei lan bekak eman zizkieten.

 Alkatearen kontrako epaiketa 
2021an,  integrazio politikak aurrera eraman zituen alkateari(Mimmo Lucano), 13 urteko kartzela zigorra jarri zioten.  Epaileek immigrazio irregularra sustatzeko, iruzurra egiteko, dirua desbideratzeko eta botere gehiegikeria sustatzeko xedea zuen elkarte kriminal baten parte izateagatik kondenatu zuten.

Hala eta guztiz ere, errekurritu ostean epaileek Lucano absolbitu zuten eta bere irudi publikoa berreskuratu zuten.

2024 urtean, Lucano berriz ere Riaceko alkatea izateko hautatua izan zen. Gainera, ezkerreko koalizio baten baitan, Europako parlamenturako hautatua izan zen. 

 Erreferentziak 

 Mugakideak 
Riacek honako udalerri hauekin egiten du muga:


 Kanpo estekak 

Kategoria:Reggio di Calabriako probintziako udalerriak